LidanRubinov/Halacha-QA huggingface dataset:
שאלה: על נהרות בבל לפני האוכל: יש לי שאלה ברשותך קראתי שזה טוב לפני האוכל כשממש רעבים לעצור את התאווה לרגע ולהגיד הריני זוכרת את בית המקדש ולאחריו להגיד על נהרות בבל? האם זה ר לעשות כן?
תשובה: זה יכול להיות מנהג טוב, אבל אדם לא צריך לצער את עצמו ואם הוא רעב טוב שיאכל מעט ואחרי שלא יהיה רעב אלא רוצה להמשיך לאכול לתאבון אז יפסיק ויזכור את החורבן.
שאלה: פיזור אדמה בשביעית: הרב. האם מותר לקבלן שבונה מספר בתים להניח ולפזר בחצרות אדמה.(אדמת חמרה) לטובת גינות שאמורות להיות בבתים הללו? הבתים אמורים להיות גמורים עד סוף שנת השמיטה ולאחר בנית הבית אין אפשרות לטרקטור להגיע אל הגינה כדי להניח את האדמה?.
תשובה: וברכת ד' מכיוון שלא יוכלו להניח לאחר מכן אפשר להניח בערמות גדולות שמוכח מהם שאין זה לזריעה אלא להנחת האדמה, ולאחר השמיטה יישרו את השטח ואפשר לזרוע לאחר השמיטה. שבוע טוב וחודש מבורך יהודה הלוי עמיחי מכון התורה והארץ כפר דרום שבי דרום
שאלה: זכויות יוצרים בדפים מחוברת: אני נותנת שיעורים פרטיים לילדים בהוראה מתקנת. קניתי הרבה חוברות ולפי הצורך אני מצלמת דף מפה ומשם. לאחרונה נתקלתי בחוברת שעל כל דף רשום "צילום דף זה אסור" האם מבחינה הלכתית אכן אסור לצלם בצורה שתארתי קודם.
תשובה: בד"כ מותר להעתיק עמוד אחד כי תולים שהמוציא לאור מרשה, אולם במקרה שלך נראה שאכן מקפיד אפילו על עמוד אחד, ולכן יש לאסור זאת.
שאלה: פעולות גוי בשמיטה בגינה: קבלן גוי שקיבל לידיו כחודש לפני שנת השמיטה לבצע פרוייקט של הנחת בתים יבילים יחד עם סלילת שבילים ומדשאות סינטטיות ואף נטיעת מספר עצי סרק בסמוך לבתים היבילים. לאחר איחור מסוים ב מסירה של הפרוייקט למזמין, הוצרך הקבלן שעובדיו ערבים לנקות סביב עצי הסרק את העשביה שגדלה בחודשיים האחרונים. האם יכול הקבלן הגוי לנכש את העשביה סביב העצים ללא חשש ואף ללא היתרים נוספים : כמו אי צימוח פרי (עצי סרק), אינו מפריע באמת לעץ לחיות, ניכוש שלא מהשורש ועוד? אודה לרב אם ינמק התשובה
תשובה: וברכת ד' מדוע הוא צריך לעשות פעולה זו של ניכוש העשבייה ליד עצי הסרק? שבוע טוב וחודש מבורך יהודה הלוי עמיחי מכון התורה והארץ כפר דרום שבי דרום
שאלה: הנחת שני זוגות תפילין לדעת הגר  ע: הגרע י זצ ל בהליכות עולם ח א פרשת וירא כתב, שלכתחילה היה נכון להניח שני זוגות תפילין: רש י ור ת יחד, אלא שמאחר שקשה למצוא תפילין שאין שני בתי התפילין יחד עולה על שמונה סנטימטר - אין להניח אלא בזה אחר זה. והנה, עיננו הרואות שיש כיום סופרי יר ש המסוגלים לכתוב פרשיות קטנות בבתים שאינם עולים על 4 סנטימטר (אני מכיר אחד כזה) ומדוע לא להניחן יחד? טעם נוסף הוא, שקשה לכוון בתפילין דר ת תוך כדי תפילה במקומותינו שאין מניחין זמן להניחן לפני ובא לציון ונותר להניחן יחד עם קריאת שתי הפרשיות ביני וביני. ואם קוראן לאחר התפילה נעשה בחופזה וקשה היא הכוונה בשל קוצר הזמן. אבקש לשאול את הרב האם כדאי לי לרכוש שני זוגות תפילין קטנות שיהיו מותרים אף לדעת הגרע י?
תשובה: אפשר לרכוש שני זוגות אם תוכל להניח שלא יזוזו ממקומם ובזה תצא מכל ספק. והרי כך נהג האר"י ואין לחוש נגד דעתו.
שאלה: מי זה המחבר?: מי זה המחבר? למה אינו מוזכר בשמו או בתוארו? אולי מרן? אולי בעל השולחן ערוך? אולי רי"ק?. השאלה נשאלה בהמשך לשאלה "איך פוסקים הלכה"
תשובה: לשואל רבי יוסף קארו זכה לכינוי הנכבד "המחבר" בזכות חיבורו המופלא "שולחן ערוך". בחיבור זה זכה לחבר ולגבש את כל בית ישראל לבנין אחד שלם ולהקים את עולה של תורת ההלכה, ובזכותו זכה עם ישראל בספר מחוקק אחיד הראוי לעלות על שולחנם של כל בתי ישראל, גדולים כקטנים. היש לך "חיבור" גדול מזה?! נאמנה
שאלה: ניכוש עשבים - המשך: מדוע זה מותר? מאחר ואין זה לאוקמיי אלא רק ליופי, האם אין זה מהאיסורים? על ההסבר. השאלה נשאלה בהמשך לשאלה "ניכוש עשבים לנוי"
תשובה: ושבוע טוב כל פעולה שהיא לא לצורך הצמחה ועיקרה לנוי ושמירת היופי נראה שזה לכוונה לא חקלאית המותרת, כשם שאפשר להוציא עצים לצורך השימוש בעץ, ועיין במנח"ש סי' נא ס"ק ח שהעלה סברא שאוקמי של נוי מותר ולכן מתיר גיזום ושמירה בפרחי נוי, ק"ו בנידון דידן שאין זה זמירה או גיזום בפרח עצמו אלא הורדת קוצים, ובייחוד שאין איסור קציר בשביעית אלא כדרך הקוצרים וכאן לא קוצר כדרך הקוצרים. שבוע טוב וחודש מבורך יהודה הלוי עמיחי מכון התורה והארץ כפר דרום שבי דרום
שאלה: ברכה על עלי נענע ורוזמרין: מה מברכים על עלי נענע ורוזמרין בהבדלה ובכל פעם שמברכים עליהם?
תשובה: רוזמרין מברכים - עצי בשמים. נענע - עשבי בשמים. האשכנזים בהבדלה מברכים על הכול בורא מיני בשמים. הרחבת תשובה שלושה תנאים לעץ: א) מתקיים בגזעו משנה לשנה. ב) ענפיו או עליו יוצאים מן הגזע או הגבעול ולא מן השורש. ג) הגזע או הגבעול קשה. כאשר מתקיימים שלושת התנאים הללו, מברכים 'עצי בשמים'. לעומת זאת, שני תנאים למין עשב: א) גבעולו רך. ב) צריך לזורעו כל שנה מחדש או שעליו יוצאים משורשו. ויש אומרים שאם הקלח רך והוא נשאר משנה לשנה - הרי זה עץ ולדעת הבא"ח - יברכו מיני בשמים (ואתחנן ה).
שאלה: קניית אוצר בית דין באשראי: מדוע יש אומרים שעדיף לקנות פירות קדושת שביעית של אוצר בית דין באשראי, שהרי אם משלמים רק על העבודה אין פה בעיה של קנייה ומכירה (כמו ששוקלים את הפירות)?
תשובה: וברכת ד' כידוע הת באוצר בית דין הוא לכסוי הוצאות, ועל כן הכסף לא שייך בקדושת שביעית. אולם יש החוששים וסוברים שאפילו באוצר בית דין יש איסור קניה ות ותפיסת הדמים בקדושת שביעית ועל כן הם אומרים שעדיף לשלם באשראי, אמנם מהיות טוב אפשר להחמיר ולהשתדל לקנות באשראי, אבל זה לא לעיכובא. שבוע טוב וחודש מבורך הרב יהודה הלוי עמיחי מכון התורה והארץ כפר דרום שבי דרום
שאלה: ספרי הלכה מומלצים לילדים: מה הספר המומלץ ללימוד הלכה (אב ובנו) עם ילד בגיל 7-8? חשבתי ללמוד על הסדר מתוך ספר - אך מה מומלץ? (כגון הלכות חנוכה, חגים, שבת, הנהגת האדם וכו')
תשובה: לשואל, אני מבין שהשאיפה היא שהילד יוכל לקרוא ולהבין בעצמו והאבא יצטרך רק להשלים הסברים וכדומה. כמה המלצות ממה שאני מכיר ושמעתי: 1. "בת מצוות" מאת הרב אהרון בק. הספר מיועד לילדות ונערות ונכתב בשפה קלה ומובנת לילדים. הוא מסכם את רוב הנושאים הנחוצים, בלי לגלוש לפרטי פרטים (החיסרון: אולי השימוש התכוף בלשון נקבה יפריע לילד). 2. סדרת "עיטורי הלכה" של הרב גרינולד (הלכות ברכות, שבת, מועדים, כשרות, בין אדם לחברו - עשרה כרכים מאוירים). 3. על הלכות שבת יש ספר מאויר של הרב ברוך גנוט. 4. יש סדרת ספרים מנוקדים שיוצאת ע"י מכון "דגל ההלכה", על הלכות תפילה ובית הכנסת, בין אדם לחברו, שביעית ועוד. 5. על שביעית עומד לצאת לאור ספר לילדים ע"י הרב יוסף צבי רימון מישיבת הר עציון. בהצלחה!
שאלה: כניסה להריון מהבעל לאחר מותו: בס ד לאחרונה פורסם בתקשורת על בחור צעיר שנפטר ולפני שנקבר, לקחו ממנו הרופאים את זרעו על פי בקשת המשפחה והכניסו עם זרעו אישה להריון והיא ילדה. שאלתי היא, אם במקרה זה המנוח היה נשוי ולא היו לו ילדים, האם אשתו היית חייבת ביבום מכיוון שנתחייבה בכך בשעת הפטירה או שמא נאמר שלאחר לידת אשתו אשה אחרת אשתו נפטרה ממצוות היבום?
תשובה: שאלה מעין זו נשאלה ונדונה בפוסקים. יש מחלוקת האם אשה שהתעברה באופן מלאכותי האם הוא מיוחס אחר אביו, הבית שמואל (אבן העזר א ס"ק י) מכריע שהוא בנו לכל דבר. והט"ז מפקפק בזה. לפי השיטות שהוא מיוחס אחר אביו יש לדון בשאלתך. הנוב"י (קמא אהע"ז סוף סט) כתב שאם הבעל בא על אשתו ומת, והזרע נקלט לאחר מותו האשה פטורה ביבום. אך בסוף התשובה כותב שאין לסמוך על זה. וכן יש עוד אחרונים שחלקו על חידוש זה. הגרש"ז (נעם תשי"ח עמ' קנה) וכן הרב ישראלי (חוות בנימין סימן קז) פסקו לגבי הפריה מלאכותית לאחר מות הבעל שבזה לכו"ע חייבת ביבום כיוון שבשעת מותו אין לו בנים ולא התחיל שום תהליך ללידת בן, בן כזה אינו מפקיע את חובת היבום שכבר חלה. לגבי שאלתך שהבעל אפילו לא הוציא את הזרע בחייו על מנת להזריע את אשתו ק"ו שלא נדון זאת כתחילת תהליך ליצירת הבן. הרב משה מאיר אבינר
שאלה: היתר מכירה ע"פ הרב גורן: אני הולך ע"פ פסיקת הרב גורן זצ"ל שפסק שתוקף ההיתר מכירה נחלש עם הקמת המדינה, ולכן פסק שהעבודות יעשו בחממות או גרמא וכו. השאלה היא: האם עושים זאת כיום או שעובדים רגיל ע"פ הפוסקים שהתירו לגמרי? או שתלוי בחקלאי?
תשובה: וברכת ד' השאלה היא תלויה בחקלאי ובגידול. דהיינו יש גידולים שהם רק בחממות (עגבניות, מלפפון, פלפל בחורף) ויש גם בחממות וגם בחוץ (כנ"ל בקיץ), ויש שרק בחוץ (תפו"א, בטטות כרוב וכו'), לעניין גרמא רק קיבוצים דתיים יש שעושים גרמא. בכו"א קשה לדעת במדוייק את התשובה לשאלתך. חודש טוב ומבורך הרב יהודה הלוי עמיחי מכון התורה והארץ כפר דרום שבי דרום
שאלה: עד שהעיד עדות שקר ורוצה לתקן את העוול: רציתי לשאול מהן האפשרויות שעומדות בפני אדם שחתם על שטר שקרי או לחילופין העיד עדות שקר וחייב את חברו לשלם שלא כדין ועכשיו הוא רוצה לתקן את העוול. הרי אם הוא יבוא לבי"ד ויאמר להם שהוא עשה מה שעשה הוא לא יהיה נאמן, שהרי אין אדם משים עצמו רשע? האם ישנה דרך לפתור את הבעיה הזו או לעקוף אותה?
תשובה: נפסק להלכה שלמרות שאדם לא משים עצמו רשע, הוא נאמן לומר שעשה מעשה שלילי לעניין חיוב ממוני שנוצר כתוצאה מכך. לכן נכון לבוא לבי"ד ולספר להם מה שעשה באיסור, והם יורו לו מה לשלם לניזוק. יש בדבר מחלוקת ראשונים שמובאת בר"ן (כתובות לב,ב בדפי הרי"ף) הראב"ד סובר שאפילו להפסיד את עצמו ממון אדם לא נאמן כשמשים עצמו רשע, אך הר"ן ועןד הרבה ראשונים חולקים וסוברים שנאמן להעיד על עצמו שחייב ממון, למרות שזה נעשה תוך כדי סיפור דברים של איסור שעשה. וכן נפסק להלכה. הרב מרדכי גרוס.
שאלה: טהרת אישה לאחר לידה: אשתי עומדת לפני לידה של בננו הראשון (לאחר כמה בנות) רציתי לשאול כמה זמן בערך לוקח לאישה להיטהר אחרי לידת בן (חשוב לנו לצורך תכנון נסיעה)?
תשובה: בשעה טובה, אין הבדל היום בין זמן טהרה אחרי בן או בת ובכל מקרה צריך להמתין עד שנגמר הדימום, לבצע בדיקות שבעה נקיים ולטבול. בדרך כלל זה לוקח כחודש עד שהאשה מטהרת.
שאלה: לבישת בגד על טלית: לרב. ראיתי מתפללים שלובשים בגד מעל הטלית האם יש בעיה בזה?
תשובה: לא אך מדוע הם עושים זאת? בחןרף ייתכן שהם רוצים להגן על הטלית מפני הגשם אך כאשר אין הצדקה לכך ראוי להתעטף בטלית על הבגדים לקיים מצות וראיתם אותם
שאלה: קופץ החשמל בשבת.: ושבוע טוב ושקט. יש לי שאלה ברשותך. מה עושים שקופץ החשמל בשבת ואם בקיץ אז האוכל במקרר יתקלקל ויהיה חושך ואם בחורף אז יהיה קר בלי מזגן ולא יהיה איך לחמם אוכל בפלטה ולא יהיה מיחם לשתות?
תשובה: הקדמה: נפסק בשולחן ערוך (סימן רסב, א): "יסדר שלחנו ויציע המטות ויתקן כל עניני הבית, כדי שימצאנו ערוך ומסדר בבאו מבית הכנסת". בכלל זה החובה לוודא לפני שבת שמערכת החשמל עובדת כתקנה. בדיעבד, כאשר קפץ החשמל בשבת, ישנם מקרים מסוימים בהם יהיה ניתן להחזיר את החשמל על ידי גוי, וכפי שיבואר: בעניין מלאכת גוי בשבת יש להיזהר משני איסורים שאסרו חכמים: אמירה לגוי לעשות מלאכה בשבת (שולחן ערוך סימן שז סעיף ב), והנאה ממלאכה שגוי עשה בשבת (סימן רעו). כלפי האיסור הראשון של אמירה לגוי הזהירות היא די פשוטה: במקום לומר לגוי להרים את החשמל, יש לתאר בפניו מציאות "חם פה" "קר פה" וכו' (סימן שז, משנה ברורה סעיף קטן עו). אמנם האיסור השני של הנאה ממלאכת גוי הוא מורכב יותר במקרה שלנו. זאת מפני שההיתרים להנות ממלאכות גוי הם רק במקרה של "הנאה שאיננה ישירה"  כאשר הגוי כיבה אור, למשל, או כאשר היה ניתן להסתדר גם ללא מלאכת הגוי  למשל: כאשר היה בחדר מדרגות אור קלוש, והגוי הדליק את האור המרכזי. אך כלפי החזרת החשמל היתרים אלו לא שייכים. אמנם, כאשר ישנו בבית אדם חולה שנפל למשכב, או ילד קטן שהוא מוגדר כ"חולה שאין בו סכנה", והוא זקוק לחימום הבית או להאיר את הבית בלילה, או לשתייה חמה - במצב כזה מותר לומר לגוי לעשות מלאכות מן התורה עבור הקטן (סימן שכח, סעיף יז). כמו כן, כיוון שהדרך הפשוטה ביותר מצד הלכות שבת להדלקת המכשירים להם החולה זקוק היא על ידי הרמת מתג החשמל של כל הדירה - מותר להורות לגוי להרים את המתג הראשי, ואף ליהנות מחזרת החשמל בכל הבית, אך יש להדגיש בפני הגוי שהוא מחזיר את החשמל עבור צרכי החולה (ארחות שבת, פרק כג סעיף עא, על פי הדרכת הגרש"ז אויערבאך זצ"ל). אלו הקווים הכללים לתשובה. בכל מקרה שבפועל נתקלים בשאלה זו - יש לשאול חכם, כיוון שלא כל "חולה" מוגדר כחולה לפי ההלכה, וכן לא כל קטן מוגדר כ"חולה שאין בו סכנה". כמו כן לא כל קור או חום או חשכה מוגדרים כמצב שאכן מתיר לומר לגוי לעשות מלאכה. הרב עודד מילר
שאלה: משך אמירת קדיש: אמירת קדיש. כמה שנים אומרים קדיש אחרי נפטר. הורים. סבא סבתא?
תשובה: דיני אמירת קדיש מבוארים בהרחבה בדברי הרמ"א בסימן רע"ו, כדלהלן: אחרי הורה שנפטר - הבן אומר קדיש במשך 11 חודשים. אחרי אח אחות, בן בת, או אחרי פטירת בן זוג - אומרים קדיש במשך חודש. כמו כן אומרים קדיש בכל שנה בהגיע תאריך יום הפטירה (יארצייט). כאשר אדם נפטר ולא השאיר אחריו בן - נוהגים שאחד הנכדים אומר קדיש במשך 11 חודשים (פתחי תשובה, סימן רעו ס"ק ז'). בברכת חודש טוב, הרב עודד מילר
שאלה: פלפלים בשמיטה: לכבוד הרב ושבוע טוב בגינתי גדלו פלפלים. האם אוכל לאכול אותם בשנת השמיטה? האם יש לעשר פלפלים אלו?
תשובה: וברכת ד' אם השיח התחיל לגדול רק כעת הרי זה ספיח שאסור באכילה בשביעית, אם השיח היה לפני ראש השנה א"כ הפלפלים הם קדושים בקדושת שביעית ואין צורך לעשר. חודש טוב ומבורך הרב יהודה הלוי עמיחי מכון התורה והארץ כפר דרום שבי דרום
שאלה: נרות חנוכה בבנין: הרב מה הדין כאשר אין בניין מול המרפסת שלי? המרפסת בקומה 3 ויש מתחתיה תחנה של הרכבת הקלה. שאלה נוספת האם אני צריך לחכות לאישתי שחוזרת מהעבודה בערך ב9 וחצי (יש הרבה אנשים מתחת לבית בשעה זו ) או להדליק לבד בזמן? השאלה נשאלה בהמשך לשאלה "הדלקת נרות חנוכה -מיקום "
תשובה: תחנת רכבת היא רה"ר והיא עדיפה מבנין מגורים קומה שלישית היא בדרך כלל בתוך 20 אמה גם אם היא גבוהה יותר לדעת הריטב"א הנרות נראים בחלון
שאלה: הדלקת נרות חנוכה: אנו ספרדים לפי שיטת בית יוסף. 1. האם יש עניין להדליק את כל נרות חנוכה בבית? 2. התכנון כרגע הוא ליסוע לנופש ביום-יומיים הראשונים. האם אפשר לקחת איתנו את החנוכיה הביתית ולהדליק באותו מקום ואח"כ כשחוזרים לבית אז כמובן לקחת גם אותה ולהמשיך להדליק בבית? (מדובר בחנוכיות עם שמן זית ופתילות) מראש
תשובה: 1. בוודאי שטוב יותר להדליק בבית ששם עיקר המצוה. 2. במידה ואתם יוצאים לנופש מתוכנן ואפשר לקחת איתכם חנוכיה בוודאי שזה טוב, ואחר כך תמשיכו להדליק בבית.
שאלה: שינוי תפילין לרבנו תם: כבוד הרב, שבוע טוב וחודש טוב, קיבלתי תפילין מהודרות של רש"י מחמי זכרונו לברכה, וברצוני להפוך אותו לתפילין דרבנו תם, האם הדבר אפשרי מבחינה הלכתית?
תשובה: לא אין אפשרות לשנות מרש"י לר"ת
שאלה: הבהרה נוספת לגבי חלב שאוב: לבושתי ולחרפתי לא הבנתי את הפירוש של דברי הרב: מה הרב מתכוון שאומרו שההיתר "לא גורף" ושמותר "רק חלב ישראל"? השאלה נשאלה בהמשך לשאלה "מה המקור לאסור חלב שאוב?"
תשובה: ר' גליון מהרש"א
שאלה: שאלת המשך- ניכוש עשביה ע  י גוי קבלן: בהמשך לשאלתי הקודמת, הרב שאל, מדוע הגוי צריך לנכש סביב עצי הסרק? הקבלן הגוי צריך להציג את הפרוייקט כשהוא נראה ויזואלית כראוי לשימוש ובין השאר גם מבחינה ניקיון. ניכוש העשביה כמוה כניקיון או כהוכחה לכך שהגינה הוכנה כראוי ועתה רק נותר לתחזק ע י בעלי הבית. השאלה נשאלה בהמשך לשאלה "פעולות גוי בשמיטה בגינה"
תשובה: וברכת ד' שירסס את העשבים בקוטלי עשבים. ולאחר מכן יגרף את העשבים, אין שם הכנה לזריעה. בברכת התורה והארץ יהודה הלוי עמיחי מכון התורה והארץ
שאלה: הדלקת נרות חנוכה במסיבת בר-מצווה: בעזרת ה' נערוך לבננו מסיבת בר מצווה בחג החנוכה. האם יש עניין לערוך הדלקת נרות חנוכה חגיגית לפרסומי ניסא, או שאין עניין בכך? יש לציין שמרבית האורחים הם שומרי תורה ומצוות, שמדליקים נרות בביתם.
תשובה: לשואלים, ומזל טוב! כפי שניסחתם נכונה, השאלה היא אם "יש עניין". כלומר, בוודאי שאין חובה להדליק, והשאלה היא האם יש עדיפות. התשובה הנראית לעניות דעתי היא שיש עניין להדליק, אך בלי ברכה. הפוסקים חלוקים בדעותיהם האם ראוי לברך על הדלקת נר חנוכה במקומות ציבוריים ובאירועים. במוקד הדיון עומדת השאלה האם אפשר להרחיב את המנהג לברך על הדלקת נר חנוכה בבית הכנסת, או שזהו דין מקומי ומוגבל. לעניות דעתי הדעה המצמצמת מסתברת יותר, מפני שעצם ההדלקה בבית הכנסת היא חידוש שאין לו מקור בדברי ח. בכל זאת, יש ללמוד מהמנהג על חשיבות פרסום הנס גם במקום ציבורי שאין בו חיוב הדלקה, ואי אפשר לומר שאין בזה שום עניין. כיוצא בזה, יש נוהגים להדליק בבית הכנסת גם בתפילת שחרית, בלי ברכה (המנהג הוזכר בפמ"ג סי' תרע, אשל אברהם סק"ב). בפרט יש בזה עניין אם מגיעים לאירוע גם אנשים שזה המפגש היחיד שלהם עם חנוכייה ונרות. מאידך, לפעמים קורה שאנשים שרגילים להדליק בביתם מגיעים לאירוע שיש בו הדלקת נרות וחושבים שהם יוצאים בזה ידי חובה ולא מדליקים אחר כך. לכן כדאי להודיע שלא יוצאים בזה ידי חובה. ואם להערכתכם במקרה שלכם יש ממש בחשש זה ואולי גם הודעה לא תעזור, נראה שעדיף להימנע מלהדליק. (להרחבה ראו יביע אומר ח"ז או"ח סי' נז' ומקראי קודש מאת הרב הררי עמ' קכג קכה).
שאלה: שירת נשים חתונה : כבוד הרב, לאחרונה ב ה חברתי התארסה, והיא בקשה ממני שלקראת החתונה היא רוצה שמספר חברות יקליטו לה שיר שתשים בכיסא כלה אולי חופה. אנחנו חבורה של כמה בנות ששרות, הכל בעילום שם ושרות ביחד. האם זה אפשרי שנקליט לה שיר שתשים בפומבי? האם זה מתאים? לא ראוי?. אולי בחופה זה יהיה יותר בעייתי, אך בכיסא כלה שהרוב בנות.
תשובה: אכן מתחת לחופה לא ראוי אך ליד כסא הכלה אפשר
שאלה: בית ואש בשבת: הרב, אני וארוסתי שנינו חילונים. חינכו אותי ע"פ אורחות אבותיי על מספר דברים (עקרונות) שעליהם עליי להישען: כשרות, תפילין, ברית, וכן לא להדליק אש בשבת. לפיכך למרות שאני חילוני, אני נוהג כך וכן הסברתי לבת זוגתי בהכרותי אותה שיהיו דברים שהיא תצטרך לכבד (אף על פי שלא נהגה לשמור על כלום). היא שומרת על כשרות בבית, אינה מדליקה אש לבישול בבית (בישול ע"ג פלטת שבת), וכן מכבדת ואוהבת את הקידוש שאני עושה, וחוזרת לא פעם שהחינוך של ילדינו יהיה באותו אופן. אעפ"כ ישנו דבר המעיב מאוד על הקשר ומביא למריבות לא מעטות והוא הנושא של הדלקת אש לטובת סיגריות בשבת. היא מרגישה שהיא באה לקראתי ומאוד חשוב לה לכבד אך עניין השימוש עצמי שלה בלבד לטובת הדלקת הסיגריות בשבת והעניין הזה מאוד חשוב לה. אני מאוד אוהב אותה והיא מאוד חשובה לי, ולכן מתוך כבוד הסכמתי שתעשן למטה (לא בדירה) כדי להימנע מחילוקי הדעות על הנושא. עם זאת היא מרגישה שזה מאוד קשה לה בעיקר בזמן גשמים ורוצה לעשן בדירה. כיצד עלי נו לנהוג? ומחילה
תשובה: : נראה לי שהפתרון שמצאתם טוב ותמשיכו בו. אתם יכולים גם לעשות מקרים יוצאי דופן. יהיה מוסכם שבזמן שהתנאים בחוץ לא מאפשרים בנוחות לעשן היא מבקשת ממך פעם אחת האם זהו העת יוצאת דופן ואתה יכול להחליט לתת לה מתנה בכך שאתה מעביר על מידותך.
שאלה: בעניין הגדרת חולה: בס ד לכבוד הרב, 1) אם יש בבית אנשים (לא רק ילדים) שמאוד מאוד נלחצים מחושך מוחלט כמו בליל שבת,האם זה נקרא מצב של חולה שאין בו סכנה? 2) מדוע במצב של חולה שאין בו סכנה הפיתרון הוא להגיד לגוי? הרי אם התירו חכמים לעבור על איסור מדבריהם, מדוע לא לעשות בשינוי על ידי יהודי? השאלה נשאלה בהמשך לשאלה "קופץ החשמל בשבת."
תשובה: 1) בדרך כלל לא נשקף חשש למחלה לאנשים מבוגרים השרויים בעלטה.  הרי חכמים תקנו להדליק נר שבת מפני " בית"-שאדם לא יתקל ברהיטים וכו', ולא אמרו שהתקנה היא כדי למנוע מחלה.. אם בכל זאת הנך חושב שישנם בבית מבוגרים במצב מיוחד שהחשיכה מביאה להם חולי - יש להתייעץ עם רב שמכיר אתכם אישית. 2) יש כאן חילוק יסודי, העולה מתוך דברי השולחן ערוך (שכח, יז): פעולה שכל עיקרה מדברי סופרים, כמו אמירה לגוי וכמו טלטול מוקצה - מותר לעשותה עבור חולה שאין בו סכנה  אם יש סכנת אבר-מותר לחלוטין, אם אין סכנת איבר-מותר לעשותה רק בשינוי. פעולה שעיקרה מדברי תורה - אסור לעשותה עבור החולה שאין בו סכנה אפילו בשינוי, אף שלמעשה פעולה הנעשית בשינוי היא חילול שבת מדברי סופרים בלבד. אמנם באחרונים (שו"ע הרב, אגלי טל, תהלה לדוד) מופיע היתר לבצע גם מלאכה מן התורה בשינוי עבור חולה שאין בו סכנה, אך הורה הגרש"ז אויערבאך שאין לסמוך עליהם אלא במקום שאין גוי (שמירת שבת כהלכתה, פרק לג הערה יח). כיוון שהחזרת החשמל לבית כרוכה בדרך כלל באיסורי תורה  בגלל הדלקת גופי החימום של הפלטה והמיחם, וכן הדלקת מנורות עם נורת-להט  כתבנו בתשובה הקודמת שהדרך להתיר החזרת חשמל עבור חולה שאין בו סכנה, היא על ידי גוי. הרב עודד מילר
שאלה: נזק עקיף בדירה מושכרת: אני שוכר דירה. בדירה יש מערכת הסקה מרכזית שלא פועלת כבר מספר שנים. מה שלא ידענו, כלומר שהמשכירים לא יידעו אותנו, הוא שהמערכת פועלת על סירקולציה של מים, ויש ברז ייעודי שכשפותחים אותו הוא מזרים מים לתוכה. הבעיה היא שלמי שלא מכיר את המערכת אין דרך לדעת שהברז פתוח, מכיוון שהמים לא יוצאים לשום מקום. מה שקרה הוא שהברז הזה היה פתוח במשך כשלושה חודשים מבלי שאנחנו ידענו (כנראה אחד הילדים פתח אותו בשוגג), וקיבלנו חשבון מים פי 6 מחשבון ממוצע. אמנם שמענו רעש מסוים מכיוון מערכת ההסקה, אך לא ידענו לחבר אותו לשום דבר, ומכיוון שהוא לא גרם לנו שום נזק התעלמנו ממנו. השאלה היא - האם יש לנו עילה לתבוע את המשכירים שלנו על הנזק שנגרם לנו מכך שלא יידעו אותנו על הנזק הפוטנציאלי הזה?
תשובה: : הדיון המרכזי בשאלתך הוא, על מי מוטל לשלם על מים שהתבזבזו בדירה, עליך או על המשכיר. על פי זה יש לקבוע מיהו הניזק, ואם יש אפשרות לחייב את המזיק. כדי לענות על זה, אנו צריכים לדעת כמה דברים: 1. על שם מי רשום חשבון המים של הדירה? 2. אם חובת ת המים נכתבה בחוזה, מה הנוסח המדויק של הסעיפים העוסקים בכך? 3. האם כבר שילמת את חשבון המים הגדול שבו החיוב על מי ההסקה? 4. אם יש בחוזה התייחסות לחובת הדיווח שלך למשכיר על תקלות בדירה שהוא מחוייב לתקנם? אחר שתציג לנו את הנתונים, נוכל בע"ה לתת תשובה יותר מדוייקת. הרב ש. ידידיה לוי
שאלה: עניית אמן אחר חזן שבולע את המילים: האם מותר או צריך לענות אמן אחר חזן או סתם אדם שבולע את המילים ואומר משהו בלתי ברור? האם מותר לענות אמן אם לא שמעתי בברור את הברכה אבל אני יודע איזו ברכה ברכו?
תשובה: מותר וצריך לענות.
שאלה: תפילה במניין לאחר שעה רביעית: בש"ע סימן צ כתוב שעדיף תפילה ביחיד בזמנה מאשר במניין. מה הכוונה בזמנה, האם עד שעה רביעית או עד חצות היום?. אם יש לי תפילה במניין שמתחילה בסמוך לשעה רביעית (שטיבל.) כך שתפילת העמידה תהייה לאחר השעה הרביעית. מה העדיפות - להתפלל ביחיד לפני המניין (ולענות ברכו וקדושה עם המניין) או להצטרף למניין ולהתפלל עמידה לאחר שעה רביעית? כמובן לפני חצות.
תשובה: עדיף להתפלל ביחידות מאשר להתפלל עם הציבור לאחר ארבע שעות. ניתן להקל ולחשב 4 שעות זמניות מהזריחה (ולא מעלות השחר) כדעת הגר"א ובעל התניא.
שאלה: נישואי כהן: האם מותר לכהן להתחתן עם גרושה מגוי שחזרה בתשובה? (לא הייתה נשואה ליהודי)
תשובה: זו שאלה טובה שבאמת הרבה טועים בה אך התשובה ברורה: אסור לכהן להתחתן עם אשה שחיה חיי אישות עם גוי. (למרות שאין משמעות לטקס של נישואין עם גוי האשה אסורה לינשא לכהן כיון שקיימה יחסים עם גוי). פירוט התשובה בתורה כתוב לגבי הכהנים "אשה זנה וחללה לא יקחו ואשה גרושה מאישה לא יקחו כי קדש הוא לאלהיו: (ויקרא פרק כא פסוק ז). - בעצם בגלל קדושתו של הכהן הוא אינו יכול להתחתן עם כל אשה. וכן נפסק בשולחן ערוך אבן העזר סימן ו' סעיף א' "כהן אסור מן התורה בגרושה, זונה וחללה.  ואם עבר ונשא  כופין אותו להוציא". בגמרא מסכת יבמות דף סט. "אמר ר' יוחנן משום רבי ישמעאל: מנין לעובד כוכבים ועבד שבא על בת ישראל ועל כהנת ולויה שפסלוה? שנאמר: "ובת כהן כי תהיה אלמנה וגרושה וגו'(ויקרא כב) מי שיש לו אלמנות וגירושין בה, יצאו עובד כוכבים ועבד שאין לו אלמנות וגירושין. אשכחן כהנת, לויה וישראלית מנא לן שנאסרות בכך לכהן? כדאמר ר' אבא אמר רב: בת ובת, ה"נ בת ובת. כמאן? כרבי עקיבא, דדריש ווי! אפילו תימא רבנן, כולה ובת קרא יתירא הוא. " - מגמרא זו מפורש שכל אשה שקיימה יחסים עם גוי נאסרת לכהן. וכן נפסק בשולחן ערוך סימן ו' סעיף ח' שם הוא מפרט נשים שאסורות לכהן: ".הנבעלת לאחד מאיסורי לאוין השוין בכל ואינה מיוחדת בכהנים או מאיסורי עשה, ואין צריך לומר למי שהיא אסורה לו משום ערוה, או לגוי ועבד, הואיל והיא אסורה לינשא לו." הרב אברהם כורסיה
שאלה: מי שמתה עליו אשתו: כידוע ע"פ ההלכה אם מת הבעל ואלמנתו נשאת לאחר, דינה עם בעלה המנוח כדין גרושה, ולא תהא שייכת לו בעולם הבא. שאלתי היא: האם דין זה חל גם על מי שמתה עליו אשתו ונישא לאישה שניה או שלישית, גם הוא דינו איתן כדין גרושות ולא תהיינה שייכות לו לעולם הבא, או שיהיו לו שתיים או שלוש נשים?
תשובה: איננו מבינים מה קורה בעולם הנשמות ועלינו להתנהג עפ"י מה שההלכה קובעת, כי מה שמותר בוודאי יש בו טוב ואין בו שום רע ח"ו.
שאלה: זמן יציאת שבת: ביחס לזמן יציאת השבת שכתוב בלוחות: א מתי אפשר להתפלל ערבית? ב מתי אפשר לעשות מלאכה?
תשובה: הטוב ביותר הוא לנהוג כפי הכתוב בלוח ולהתפלל ערבית ולהתחיל לעשות מלאכה רק מהזמן הכתוב בלוח. כך נמנעים באופן וודאי מחילול שבת ח"ו ומקיימים מצוות תוספת שבת ביציאתה. לגבי תפילת ערבית יש מקומות שנוהגים להתפלל מיד בצאת הכוכבים, עוד לפני זמן צאת השבת המופיע בלוח. אפשר להתפלל בשעה זו ערבית אבל יש להמנע מלעשות מלאכה עד הזמן הכתוב בלוח. הרוצה לעשות מלאכה לפני ערבית צריך לומר 'ברוך המבדיל בין קודש לחול'.
שאלה: עקירת עצים בשביעית: האם מדברי הרמב"ם בהלכות שמיטה ויובל פרק א הלכה יח נכון ללמוד שאדם הרוצה לעקור מהשורש אילנות מגינתו בשמיטה לצרכים שונים אסור לו לעשות כן אם עוקר שלושה עצים ומעלה? (בלי להכנס לשאלה העקרונית של עקירת עצים)
תשובה: וברכת ד' נכון, אבל זו גזרה של מכין שדהו לזריעה. נראה שאם אפשר לפתור בעיה זו אפשר יהיה להקל. בברכת התורה והארץ הרב יהודה הלוי עמיחי
שאלה: חימום נוזלים על פלטה של שבת: על התגובה בהמשך אליה ברצוני לברר. לגבי נוזלים (לדוגמא מרק) בתשובה נכתב: עיקר התועלת שהושגה בבישול כבר אינה ניכרת, וממילא נחשב כאילו לא בושל מעולם, וממילא אם נבוא לחממו יהיה זה כבישול ראשוני ולא כ"בישול אחר בישול". מה אם הוצאתי את המרק שיתחמם מאליו בטמפרטורת בחדר, ולאחר מכן הנחתי על הפלטה, האם זה מותר? השאלה נשאלה בהמשך לשאלה "פלטה של שבת"
תשובה: אסור. הרחבה: אסור מן התורה לבשל מאכל נוזלי ולהביאו לחום של "יד סולדת" (להלכה מחמירים כבר מחום של ארבעים וחמש מעלות). אם המאכל נותר חם מעט מן הבישול יש מחלוקת בדבר: לדעת הספרדים עדיין אסור להעלות שוב את המאכל אל חום של יד סולדת, ואילו לדעת האשכנזים מותר לעשות זאת אם המאכל עדיין נשאר מעט חם מהבישול הראשון. על כן, במקרה שהצגת שהמרק כבר התקרר לחלוטין במקרר ולא נשאר מהבישול הראשון מאומה - אסור להעלות שוב את המרק אל חום של "יד סולדת". הרב עודד מילר
שאלה: תרומות ומעשרות - לפי חנטה?: האם צריך בהפרשת תרומות ומעשרות של פירות ללכת בתר חנטה?
תשובה: וברכת ד' יש ללכת לפי חנטה. אמנם לא ברור מהי החנטה, דעת התוס' תחילת הופעת הפרי ואילו לרמב"ם זה שלב עונת המעשרות, וזה כבר בשלב גמר הפרי. בכבוד רב הרב יהודה הלוי עמיחי מכון התורה והארץ כפר דרום שבי דרום
שאלה: ספר תורה מזויף: יש ספר תורה שנראה לי מזוייף. הכתיבה יותר מדי יפה. אני חושש זה נדפסה על יד מכונה. גם מחיר הספר, 25000 לפני 5 שנים, נשמע לי הרבה פחות מהמקובל בשוק הספרים האשכנזים. הגבאי אמר ששלחו 2 פעמים לבדיקת סופר ופעם על ידי מחשב. לפי הערכתי בבדיקה רק בודקים נגד טעויות. איני מאמין שמכונה תדפיס טעות. מה עושים? זה הבית כנסת האשכנזי היחידי בעיר ההוא שמקפיד על זמני התפילות. אני חייב לשבות שם בגלל הזכרה במשפחה של אשתי.
תשובה: ב"ה שלו-ם וברכה העצה שלי שתשמע את קריאת התורה בבית כנסת ספרדי. תציע לאנשי בית הכנסת צריכים שיפנו למומחה שיבדוק את הנושא. הרב חגי בר גיורא
שאלה: האם צריך לצום? לתת צדקה?: כמו בדין של תפילין שנפלו או שאין לדמות? השאלה נשאלה בהמשך לשאלה "מכה לתפילין"
תשובה: אין להשוות תפילין שנפלו ארצה, שם הבזיון גדול, לתפילין שקיבלו מכה בשוגג אם כי יש מקום לתת צדקה כדי לשמור על זהירות גדולה יותר